APC da INEC na shirya wata makarkashiya a jihar Osun - PDP ▷ Legit.ng
APC da INEC na shirya wata makarkashiya a jihar Osun - PDP
2 months ago 1330 views by Aminu Ibrahim
Jam'iyyar PDP tayi zargin cewa hukumar zabe mai zaman kanta (INEC) ta kammala shirye-shiryen bawa jam'iyyar APC dukkan katunan zaben da mutane basu karba ba domin jam'iyyar tayi amfani da su wajen samun nasara a zaben gwamna da za'a gudanar ranar 22 ga watan Satumba a jihar Osun.
Wannan zargin ya fito ne daga bakin Sakataren yada labarai na jam'iyyar, Diran Odeyemi a wata sako ta ya fitar a jiya Laraba.
Ya yi kira ga hukumomin tsaro su sanya idanu a kan manya-manyan jami'an INEC da shugabanin jam'iyyar APC a jihar domin hana afkuwar lamarin.
PDP tayi ikirarin INEC zata bawa APC katunan zaben da mutane basu karba ba
DUBA WANNAN: Dalilin da yasa dole Saraki zai yi murabus daga kujerarsa - Gbajabiamila
Odeyemi ya yi ikirarin cewa wasu masu ruwa da tsaki a jam'iyyar APC da bai san ko su wanene ba sunyi yarjejeniya da wasu jami'an INEC domin a basu katinan zaben da mutane basu karba daga hannun INEC ba.
Odeyemi ya ce, "Jam'iyyar APC ta fitar da dan takara maras farin jini, Gboyega Oyetola, hakan yasa jam'iyyar ke kokarin ganin ya yi nasara a zaben ta dukkan hali."
Ya kara da cewa wasu mutane da ake kyautata zaton masu yiwa APC aiki ne sun shiga kauyukan da PDP ke da farin jini suna sayen katinan zaben mutane saboda su ragewa jam'iyyar PDP kuri'u idan zaben ya zo.
Sai dai duk da hakan, Odeyemi ya ce babu wata irin dabara ko makarkashiya da APC za tayi da zai hana ta shan kaye a zaben.
Odeyemi ya shawarci 'yan jam'iyyar APC a jihar su shirya shan kaye saboda duk irin yadda suka nemi murde zaben, dan takarar da jama'a ke kauna ne zai lashe zaben.
WAEC timetable Victoria Orenze Iyabo Ojo Ankara tops Nigeria coat of arm
Da dumi-dumi: Kotu ta ragewa tsohon gwamna Dariye wa'adin zaman gidan yari
40 minutes ago 809 views
2019: Tsagwaran Soyayyar Shugaba Buhari ta janyo rikici tsakanin Jiga-Jigan APC a Majalisar Wakilai